En kvinde er fredag eftermiddag blevet overfaldet med en kniv i en vaskekælder i en ejendom på Bakkevej i Nørresundby. Det fortæller Inger Marie Pedersen, der selv er beboer i ejendommen og som hjalp offeret med at ringe 112 efter overfaldet. Ifølge Inger Marie Pedersen blev kvinden overfaldet af en ukendt gerningsmand som indledningsvist spurgte hende om cigaretter og efterfølgende snittede hende med en kniv i benet, armen og ansigtet. Efter overfaldet og Inger Marie Pedersens alarmering til 112 kom Nordjyllands Politi hurtigt til stedet med flere vogne ligesom en ambulance kom offeret til undsætning. Hun er efterfølgende blevet kørt på Aalborg Universitetshospital

Referat:
Fredag eftermiddag er en kvinde blevet overfaldet med kniv.